তদুপৰি, জীৱ-জন্তুৱে বানপানী অথবা অন্যান্য প্ৰাকৃতিক দুৰ্য্যোগৰ সময়ত আশ্ৰয় ল ’ বৰ বাবে ৩১ টা হাইলেণ্ড নিৰ্মাণ কৰা হৈছে বুলি জানিবলৈ দি তেওঁ লগতে কয়, ‘ বিষয়াসকলে কাজিৰঙা ৰাষ্ট্ৰীয় উদ্যানৰ বন্যপ্ৰাণীসমূহৰ বিশেষত্ব বিলাক প্ৰত্যেকগৰাকী জোৱানক বুজাই দিব লাগিব যাতে যিকোনো দুৰ্গম পৰিস্থিতিৰ পৰা বন্যপ্ৰাণীসমূহক উদ্ধাৰ কৰাৰ বাবে পদক্ষেপ হাতত ল ’ ব পাৰে। ’ কাৰ্য্যক্ষেত্ৰত বিশেষ পাৰদৰ্শিতা দেখুওৱা নৱ নিযুক্ত কনিষ্টবলক পুৰস্কাৰ প্ৰদান কৰাৰ কথা ঘোষণা কৰি সোণোৱালে নৱ নিযুক্ত কাজিৰঙা ৰাষ্ট্ৰীয় উদ্যানৰ বিশেষ কনিষ্টবল কেইগৰাকীক উন্নত মানৰ সাজ-পোচাকৰ ব্যৱস্থা কৰিবৰ বাবে সংশ্লিষ্ট কতৃপক্ষক আহ্বান জনায়।